PolyAgent/wiki_georgian_en_parallel_20231101 huggingface dataset:
ფევამ-ტერი (ბუდაპეშტის მეტრო)

ფევამ-ტერი (ბუდაპეშტის მეტრო)
ფევამ-ტერი — ბუდაპეშტის მეტროპოლიტენის სადგური. მდებარეობს მე-4 ხაზზე (მწვანე) და შედგება 1 ბაქნისაგან. სადგური გაიხსნა 2014 წელს.
რესურსები ინტერნეტში
ბუდაპეშტის მეტროპოლიტენის საიტი
ბუდაპეშტის მეტროსადგურები
მერი პოპინსი (ფილმი)

მერი პოპინსი (ფილმი)
მერი პოპინსი — 1964 წლის ამერიკული ფილმი. გადაღებულია პამელა ტრევერსის ამავე სახელწოდების საბავშვო წიგნების სერიის მიხედვით.
სიუჟეტი
მერი პოპინსი სუპერ ძიძაა, რომელიც დაფრინავს ქოლგით. ის ბენქსების ოჯახში ბავშვების თხოვნით მიფრინდება, რათა მათი ძიძა გახდეს.
როლებში
ჯულია ენდრიუსი - მერი პოპინსი
დიკ ვან დაიკი - ბერტი
დევიდ ტომლინსონი - ჯორჯ ბენქსი
გლინის ჯონსი - უინიფრიდ ბენქსი
ჰერმიონ ბადელეი - ელენი
რიტა შოუ - მისის ბრილი
არტურ მალეტი - მისტერ დეივისი
ჯეინ დარველი - ადამიანი ქალი
ელზა ლანჩესტერი - კეიტ ნანა
ჯილდოები
ოსკარი
საუკეთესო მსახიობი ქალი: ჯულია ენდრიუსი
საუკეთესო ორიგინალური სიმღერა: რიჩარდ შერმანი, რობერტ შერმანი
საუკეთესო ორიგინალური საუნდტრეკი: რიჩარდ შერმანი, რობერტ შერმანი
საუკეთესო მონტაჟი: კოტონ ვარბარტონი
საუკეთესო ვიზუალური ეფექტები: პიტერ ილენშოუ, ჰამილტონ ლასკი, იუსტიც ლაიკეტი
ოქროს გლობუსი
საუკეთესო მსახიობი ქალი მიუზიკლსა ან კომედიაში: ჯულია ენდრიუსი
რესურსები ინტერნეტში
სქოლიო
1964 წლის ფილმები
ინგლისურენოვანი ფილმები
რომანებზე დაფუძნებული ფილმები
ამერიკული ფენტეზი ფილმები
2006 წელი მუსიკაში

2006 წელი მუსიკაში
მოვლენები
ჩამოყალიბებული ჯგუფები
იხილეთ 2006 წელს ჩამოყალიბებული ჯგუფები
დაშლილი ჯგუფები
იხილეთ 2006 წელს დაშლილი ჯგუფები
აღდგენილი ჯგუფები
A Tribe Called Quest
The Afghan Whigs
All Saints
Alice in Chains
Atheist
Believer
Blaque
Blind Melon
Bloodgood
Bone Thugs-N-Harmony
Buckcherry
Cactus
Chavez
Deliverance
Divinyls
East 17
Five
ჯენესისი
Gorilla Biscuits
Information Society
Immortal
Jodeci
Lifetime
Meat Puppets
Neighborhood Watch
Ozma
Pitchshifter
Take That
X-Clan
მსოფლიო ჰიტები ჩანაწერები
საუკეთესო სინგლები (მსოფლიო)
2006 წელი მუსიკაში
ქაფს-ზიტის ნაჰია

ქაფს-ზიტის ნაჰია
ქაფს-ზიტა (არაბ. ناحية كفر زيتا) — სირიის ჰამის მუჰაფაზაში (რეგიონში) შემავალი ნაჰია (რაიონი). 2004 წლის მოსახლეობის საყოველთაო აღწერის მიხედვით ქაფს-ზიტის პროვინციაში დაახლოებით 39 302 ადამიანი ცხოვრობს. პროვინციის ფართობია 146,41 კმ².
სქოლიო
სირიის ნაჰიები
ალკოჰოლური სასმელი

ალკოჰოლური სასმელი — ეთანოლის შემცველი სასმელი. ალკოჰოლის გაყიდვა და გამოყენება ქვეყანათა უმრავლესობაში იზღუდება.
ეთანოლი (CH3CH2OH) ალკოჰოლურ სასმისებში თითქმის ყოველთვის ფერმენტაციის საშუალებით მიიღება, რაც ჰიდროკარბონატების (როგორც წესი, შაქრის) მეტაბოლიზმია საფუარი სოკოს ზოგიერთი ნაირსახეობის მეშვეობით უჟანგბადო გარემოში. ამ პროცესს გამოხდას უწოდებენ.
აღსანიშნავია, რომ ქიმიაში ალკოჰოლი საერთო ტერმინია ნებისმიერი ორგანული შენაერთისა, რომელშიც ჰიდროქსილის ჯგუფი (-OH) ეჯაჭვება კარბონიუმის ატომს, რომელიც თავის მხრივ ებმის სხვა წყალბადისა და/ან კარბონიუმის ატომებს. სხვა ალკოჰოლები, როგორიცაა პროპილენის გლიკოლი და შაქრის ალკოჰოლები შეიძლება აღმოჩნდეს საკვებსა და სხვა სახის სასმელებში, თუმცა ეს ალკოჰოლები მათ ალკოჰოლურს არ ხდის.
არსებობს მცდარი შეხედულება, თითქოს ალკოჰოლური სასმელი ტვინის მასტიმულირებელი საშუალებაა, სინამდვილეში კი ის ცენტრალურ ნერვულ სისტემაზე დამთრგუნველად მოქმედებს. რომაელებს ჩვეულებად ჰქონდათ სიკვდილმისჯილ დამნაშავეთათვის ტკივილის შესამსუბუქებლად გამაბრუებელი ღვინის მიცემა.
ალკოჰოლი კიდევ ერთ ფარულ საშიშროებას უქმნის ღვიძლს. ღვიძლი ნაკლებად უწევს წინააღმდეგობას კიბოს გამომწვევ უჯრედებს. ალკოჰოლი არა მარტო ღვიძლის კიბოს განვითარებას უწყობს ხელს, არამედ საგრძნობლად ზრდის კიბოს საფრთხეს პირის ღრუში, ხახაში, ხორხსა და საყლაპავ მილზე. გარდა ამისა, ალკოჰოლის მიღებისას პირის ღრუს ლორწოვანი გარსი უფრო ადვილად ატარებს თამბაქოში არსებულ კიბოს გამომწვევ ნივთიერებებს, რაც ზრდის მწეველებში კიბოს განვითარების საფრთხეს. ქალები, რომლებიც ყოველდღე სვამენ, მკერდის კიბოს განვითარების უფრო მეტი საშიშროების წინაშე არიან. ერთი გამოკვლევის თანახმად, სარძევე ჯირკვლის კიბოთი დაავადების რისკი იმ ქალებში, რომლებიც დღეში სამ ან მეტ ჭიქას სვამდნენ, 69 პროცენტით მეტი იყო, ვიდრე მათში, რომლებიც არ სვამდნენ.
ალკოჰოლის უზომოდ მიღება განსაკუთრებით ცუდად მოქმედებს ნაყოფზე. „ინტერნეშნლ ჰერალდ ტრიბიუნში“ აღნიშნულია, რომ „ალკოჰოლი უფრო საზიანოდ მოქმედებს ნაყოფზე, ვიდრე რომელიმე ნარკოტიკი“. როდესაც ფეხმძიმე ქალი სვამს, „ნაყოფიც სვამს“. ალკოჰოლი განსაკუთრებით საზიანოდ მოქმედებს ნაყოფზე განვითარების პროცესში. ის შეუქცევადად აზიანებს ბავშვის ცენტრალურ ნერვულ სისტემას. ნეირონები სათანადოდ არ ყალიბდება. ზოგი უჯრედი კვდება, ზოგი კი სხვა ადგილას ვითარდება. ჩანასახოვანი ალკოჰოლური სინდრომი არის იმის უმთავრესი მიზეზი, რომ იბადებიან გონებადაქვეითებული ბავშვები. ისინი გონებრივად განუვითარებლები არიან, კარგად ვერ ლაპარაკობენ, ასაკის შესაბამისად არ ვითარდებიან, ნელა იზრდებიან, ზედმეტად აქტიურები არიან და აღენიშნებათ სმენისა და მხედველობის დარღვევა. ბევრი ბავშვი სახის დეფექტებითაც იბადება.
რესურსები ინტერნეტში
About 37 percent of college students could now be considered alcoholics, Daily Emerald
Alcohol, Health-EU Portal, Health-EU Portal
What Is a Standard Drink? , National Institute on Alcohol Abuse and Alcoholism
ალკოჰოლური პოლიტიკის საერთაშორისო ცენტრი
ალკოჰოლური სასმელები
de:Getränk#Alkoholische Getränke
ავსტრალია-საქართველოს ურთიერთობები

ავსტრალია-საქართველოს ურთიერთობები — წარმოადგენს ურთიერთობებს ავსტრალიასა და საქართველოს შორის. ავსტრალიამ და საქართველომ დიპლომატიური კავშირი დაამყარეს 1992 წლის 16 ივლისს.
საქართველოს საგანგებო და სრულუფლებიანი ელჩები ავსტრალიაში
გიორგი დოლიძე — 2017–დღემდე
ვლადიმერ კონსტანტინიდი — 02/01/2012–2017 (რეზიდენციით ქ. კანბერა)
ავსტრალიის საგანგებო და სრულუფლებიანი ელჩები საქართველოში
რუთ ლორეინ პიარსი (1998, რეზიდენციით ქ. მოსკოვში)
ლესლი ადრიან როვე (2002, რეზიდენციით ქ. მოსკოვში)
რობერტ ჯეიმზ ტაისონი (2005, რეზიდენციით ქ. მოსკოვში)
პიტერ დოილი (2008 წლის წლის 22 დეკემბრიდან 2011 წლის 2 მარტამდე, რეზიდენციით ქ. ანკარაში)
იან ბიგზი (2011 წლის 2 მარტიდან 2014 წლის იანვრამდე, რეზიდენციით ქ. ანკარაში)
ჯეიმზ მარტინ ლარსენი (2014 წლის 14 თებერვლიდან, რეზიდენციით ქ. ანკარაში)
თანამშრომლობის ძირითადი სფეროები
ავსტრალია წარმოადგენს საქართველოს მნიშვნელოვან პარტნიორ სახელმწიფოს როგორც წყნარი ოკეანეთის რეგიონში, ისე გლობალური მასშტაბით. უკანასკნელ პერიოდში აქტიურად ვითარდება ორმხრივი ურთიერთობები საქართველოსა და ავსტრალიას შორის პოლიტიკის, ეკონომიკის, სოფლის მეურნეობის, ტურიზმის, განათლების და სხვა სფეროებში, რასაც მნიშვნელოვნად შეუწყო ხელი 2011 წელს საქართველოს საელჩოს გახსნამ კანბერაში.
რესურსები ინტერნეტში
ურთიერთობები საქართველოსა და ავსტრალიას შორის — საქართველოს საგარეო საქმეთა სამინისტრო
სქოლიო
საქართველოს დიპლომატიური ურთიერთობები
ფრიდონ სიხარულიძე

ფრიდონ სიხარულიძე
ფრიდონ მოსეს ძე სიხარულიძე (დ. 9 სექტემბერი, 1937, სოფელი გოგოლესუბანი, ჩოხატაურის რაიონი — გ. 15 ოქტომბერი, 2010, თბილისი) — ქართველი ისტორიის მეცნიერებათა დოქტორი, პროფესორი.
ბიოგრაფია
1956-1961 წლებში სწავლობდა ბათუმის შოთა რუსთაველის სახელმწიფო უნივერსიტეტში; 1963-1965 წლებში იყო ივანე ჯავახიშვილის თბილისის სახელობის უნივერსიტეტში ისტორიის არქეოლოგიისა და ეთნოგრაფიის ისტორიის ასპირანტი; ისტორიის მეცნიერებათა კანდიდატი (1969); ისტორიის მეცნიერებათა დოქტორი (1990); პროფესორი (1993).
1972 წელს მუშაობდა საქართველოს პოლიტექნიკურ ინსტიტუტში; 1972-1986 წლებში იყო საქართველოს მეცნიერებათა აკადემიის ხალხთა მეგობრობის მუზეუმის უფროსი მეცნიერ-თანამშრომელი; 1987-2000 წლებში ეროვნულ ურთიერთობათა კვლევის ცენტრის მეცნიერ-თანამშრომელი; 2000-2006 წლებში პოლიტოლოგიის წამყვანი მეცნიერ-თანამშრომელი.
ფრიდონ სიხარულიძე მრავალი წლის განმავლობაში მუშაობდა რუსეთის არქივებში, მათ შორის საბჭოთა კავშირის სხვადასხვა არქივებში და ეძებდა ქართველთა კვალს. მისი მონაწილეობით გაითხარა დონის მონასტერის ქართული საფლავები.
ბიბლიოგრაფია
გამოქვეყნებული აქვს 73 სამეცნიერო ნაშრომი და არაერთი წიგნი.
სიხარულიძე ფ., მოსკოვის ქართული კულტურის ცენტრის ისტორიიდან. - თბ., 1989. - 166 გვ
ვახუშტი ბაგრატიონი (...-1758) : ბიობიბლიოგრაფია / საქ. სსრ მეცნ. აკად., ცენტრ. სამეცნ. ბიბ-კა ; [შემდგ. ფ. სიხარულიძე ; რედ. ნ. გურგენიძე ; წინასიტყვ. ავტ. ფრიდონ სიხარულიძე]. - თბ. : მეცნიერება, 1990. - 128გვ
სიხარულიძე ფ., მოსკოვის ქართული ახალშენის ისტორიიდან / [რედ.: გ. ციციშვილი] ; საქ. მეცნ. აკად., ერთაშორის ურთიერთ. კვლევის ცენტრი. - თბ. : მეცნიერება, 1991. - 310გვ.
ლიტერატურა
აკადემიკოს ფრიდონ სიხარულიძის გარდაცვალების გამო. (1937-2010). სიხარულიძე, ფრიდონ (ისტორიის მეცნიერებათა დოქტორი, პროფესორი) ნეკროლოგი. // საქართველოს რესპუბლიკა. თბილისი, 2010. 14 ოქტომბერი, N192 (6558), 11 გვ.
დაბადებული 9 სექტემბერი
დაბადებული 1937
გარდაცვლილი 15 ოქტომბერი
გარდაცვლილი 2010
ფრიდონ
ქართველი ისტორიკოსები
ისტორიის მეცნიერებათა დოქტორები
Agasyllis

Agasyllis (Georgian დუცი dootsi) is a monotypic genus of flowering plants belonging to the celery family Apiaceae. The single species, A. latifolia. is endemic to the Caucasus, where it is valued both as a food and a folk medicine.
Medicinal uses
In Western Georgia - notably in Svanetia - A. latifolia is a popular edible and folk-medicinal herb used both in raw and cooked states to treat chronic abdominal pain and helminthiasis (infestation with parasitic worms), while the stem bark of the plant is used to treat asthma and coughs.
Culinary use in Georgian cuisine
Agasyllis latifolia is used in a variety of dishes found in Georgian cuisine. These include the cheese-pizza-like khachapuri, the vegetable-and-walnut purées known as mkhali or pkhali and a local speciality called chave prepared from a variety of vegetables combined with meal (coarse flour). The stems are also pickled to make a savoury relish with digestive properties, used as a side dish to accompany other foodstuffs. Svans enjoy eating the young leaves and petioles as an after-dinner snack believed to promote good digestion - a practice that recalls the use of many other aromatic, edible plant species belonging to the family Apiaceae as carminatives (herbs and spices preventing or relieving flatulence).
Gallery
References
Flora of the Caucasus
Monotypic Apiaceae genera
Apiaceae
იო (მითოლოგია)

იო (მითოლოგია)
იო — ბერძნულ მითოლოგიაში ინაქისა, ძველი არგოსის მეფე და ამავე დროს მდინარის ღმერთი, და არგიის ქალიშვილი. თუმცა მისი მამობა ეწინაამღდეგება მონაცემებს, რომ ზევსის პირველი შეყვარებული გახდა ნიობა, ინაქის შვილიშვილი. სხვა ვერსიით, იო იყო იასას (ჰესიოდოსა და აკუსილაუსის თანახმად), ან პირენას, ან და არესტორას ქალიშვილი.
იოს ამბავი მოთხრობილია ოვიდიუსის „მეტამორფოზებში,“ რომლის მიხედვითაც ზევსმა იო შეიყვარა და ძროხად აქცია, რათა თავისი ცოლის, ჰერასგან დაეფარა, თუმცა ის მაინც ვერ იხსნა. ჰერამ დაინახა ქათქათა ძროხა და ზევსს მისი ჩუქება სთხოვა. ზევსმა უარი ვერ უთხრა. ჰერამ იოს დარაჯად მიუჩინა ასთვალა არგუსი. ეს უკანასკნელი კი იოს ფხიზლად დარაჯობდა.
ზევსი ხედავდა იოს ტანჯვას და ამიტომ თავის შვილ ჰერმესს მისი მოტაცება დაავალა. მან შეძლო არგუსის დაძინება, რის შემდეგაც თავი მოკვეთა. იო განთავისუფლდა, მაგრამ ჰერამ მას ახალი განსაცდელი მოუვლინა და მას კრაზანა მიუჩინა. თავისი ისრით კრაზანა ქვეყნიდან ქვეყანაში მიერეკებოდა დატანჯულ იოს. მრავალი ხეტიალის შემდეგ მან უკიდურეს ჩრდილოეთს,სკვითების ქვეყანაში იმ კლდეს მიაღწია, რომელზედაც მიჯაჭვული იყო ტიტანი პრომეთე. პრომეთემ უწინასწარმეტყველა უბედურ ქალს, რომ მის ტანჯვას ბოლო ეგვიპტეში მოეღებოდა. იოც ეგვიპტისკენ გაეშურა. ნილოსის სანაპიროებზე ზევსმა იოს უწინდელი სახე დაუბრუნა და მას ეყოლა შვილი ეპაფე. ის იყო ეგვიპტის პირველი მეფე და მამამთავარი გმირთა დიდი თაობისა, რომელსაც ეკუთვნოდა საბერძნეთის უდიდესი გმირი ჰერაკლე.
მითის თანახმად იონიის ზღვას მისი სახელი ეწოდა.
რესურსები ინტერნეტში
ენციკლოპედია „ბრიტანიკა“
ბერძნული მითოლოგია
იმპერატორის ბულბული

იმპერატორის ბულბული — რეჟისორ ირჟი ტრნკას და მილოშ მაკოვეცის 1949 წლის თოჯინური მულტფილმი. იგი ეფუძნება ჰანს კრისტიან ანდერსენის ზღაპარს იმპერატორი და ბულბული. სიუჟეტის მიხედვით იმპერატორისათვის მსახურებს მოჰყავთ ბულბული. ჭიკჭიკის შემდეგ იგი შორს მიფრინავს, მაგრამ იმპერატორს კვლავ სურს მისი მოსმენა. ამიტომ მოახლეები დასაქოქ ბულბულს პოულობენ. მაგრამ იმპერატორი ავად ხდება. ამის გაგონებაზე ბრუნდება ნამდვილი ბულბული და იმპერატორი განიკურნება.
რესურსები ინტერნეტში
ჩეხური ანიმაციური ფილმები
1949 წლის ფილმები
1949 წლის ანიმაციური ფილმები
Camponotus scratius scratius

Camponotus scratius scratius — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
Camponotus
ლუკიანე

ლუკიანე — VI საუკუნის I ნახევრისა და შუა წლების ქართველი საეკლესიო მოღვაწე, დავით გარეჯელის უახლოესი მოწაფეთაგანი. დავით გარეჯელის თხოვნით დააარსა გარეჯის მრავალმთის იოანე ნათლისმცემლის მონასტერი. ლუკიანეს შესახებ ცნობები დაცულია „დავით გარეჯელის ცხოვრების“ რედაქციებში. მისი მოღვაწეობის ეპიზოდები ფართოდ აისახა ქართულ იკონოგრაფიაში.
ლიტერატურა
ლომინაძე ბ., ქართული ფეოდალური ურთიერთობის ისტორიიდან (სენიორიები), ტ. 1, თბ., 1966;
ზ. თვალჭრელიძე, გარეჯის ნათლისმცემლის უდაბნო-მონასტერი, ძეგლის მეგობარი, 80, თბ., 1988
ქართველი საეკლესიო მოღვაწეები
ალპური ბაია

ალპური ბაია — ორლებლიანი მცენარე ბაიასებრთა ოჯახისა. ფართოდ არის გავრცელებული ევროპის მთებში. მრავალწლოვანი ბალახოვანი მცენარეა. სიმაღლე 5, იშივათად 20 სმ-მდე. ყვავილობის პერიოდი ივნისიდან სექტემბრის ჩათვლითაა. ღერო ხნულისებრია და შიშველი.
გვხვდება ალპებში, კარპატებში, პირენეებსა და აპენინებში, ზღვის დონიდან 1300-3000 მ სიმაღლეზე. უპირატესობას ანიჭებს კირქვიან ნიადაგს.
რესურსები ინტერნეტში
Ranunculus alpestris
ბაიასებრნი
ნორ-გიუღი

ნორ-გიუღი — სოფელი სომხეთში, კოტაიქის პროვინციაში. მდებარეობს ზღვის დონიდან 1 400 მეტრზე. 2008 წლის მონაცემებით, მოსახლეობა 1 411 ადამიანს შეადგენდა, სიმჭიდროვე 97 ადამიანი კმ²-ზე. ფართობი 14.59 კმ²-ია.
რესურსები ინტერნეტში
სომხეთის მოსახლეობის 2001 წლის აღწერის მონაცემები
კოტაიქის პროვინციის სოფლები
აძვი

აძვი — სოფელი საქართველოში, გორის მუნიციპალიტეტში, ახალუბნის თემში. მდებარეობს შიდა ქართლის ვაკეზე. მდინარე აძურის (მდინარე მეჯუდის მარჯვენა შენაკადი) მარცხენა ნაპირზე, ტირიფონის ვაკეზე. ზღვის დონიდან 840 მეტრი. გორიდან 22 კილომეტრი.
ისტორია
სოფლის განაპირას 1743 წლის 21 ივნისს მოხდა ბრძოლა აჯანყებულ ქართველებსა და ყიზილბაშებს შორის. ყიზილბაშებს სარდლობდნენ აჯი-ხანი და ალი-ხან ავჯანი. აჯანყებულებს სათავეში ედგა გივი ამილახვარი. ქართველ აჯანყებულებს მრავალრიცხვოვან ჯართან მოუწიათ შებრძოლება, მაგრამ ბრძოლა მათი გამარჯვებით დამთავრდა.
დემოგრაფია
2014 წლის აღწერის მონაცემებით, სოფელში ცხოვრობს 353 ადამიანი.
ჰავა
იხილეთ აგრეთვე
აძვის სამების ეკლესია
აძვის წმინდა გიორგის ეკლესია
ლიტერატურა
სქოლიო
გორის მუნიციპალიტეტის სოფლები
Podomyrma formosa

Podomyrma formosa — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Podomyrma-ს გვარიდან. მიეკუთვნება Ponerinae-ს ქვეოჯახს..
სქოლიო
ჭიანჭველები
Itaúba

Itaúba is a municipality in the state of Mato Grosso in the Central-West Region of Brazil.
See also
List of municipalities in Mato Grosso
References
Municipalities in Mato Grosso
ალექსანდრე ბუკია

ალექსანდრე ბუკია
ალექსანდრე იონას ძე ბუკია (დ. 17 მაისი, 1906, ქუთაისი — გ. 15 ნოემბერი, 1976, თბილისი) — ქართველი კომპოზიტორი, საქართველოს სსრ სახალხო არტისტი (1966).
ბიოგრაფია
სწავლობდა მოსკოვის სამხედრო-საინჟინრო სკოლაში, რომლის დამთავრების შემდეგ ერთხანს მუშაობდა ქართულ დივიზიაში, მალევე თავს ანებებს და შევიდა თბილისის კონსერვატორიაში. 1932 წელს დაამთავრა თბილისის სახელმწიფო კონსერვატორია (კომპოზიციის კლასი, პროფესორები ს. ბარხუდარიანი, მ. ბაგრინოვსკი და ი. ტუსკია). ამავე წლიდან მუშაობა დაიწყო საქართველოს სსრ რადიოკომიტეტშო სამუსიკო განყოფილების უფროსად. 1972 წლიდან საქართველოს ტელევიზიისა და რადიომაუწყებლობის სახელმწიფო კომიტეტის მუსიკის კონსულტანტია, 1948-1973 წლებში საქართველოს მუსფონდის გამგეობის თავმჯდომარე.
ბუკიას მნიშვნელოვანი ნაწარმოებია საბავშვო ოპერა „დაუპატიჟებელი სტუმრები" (1949, ლიბრეტო ლ. ესაკიასი და დ. გაჩეჩილაძისა, დაიდგა თბილისში, 1950; ახალი რედაქციით „ყვავილთა სამყაროში" დაიდგა 1969). 1952 წელს გაკეთდა ოპერის რადიომონტაჟი რუსულ ენაზე (მოსკოვი), 1961 წელს ოპერა დაიდგა გდრ-ის ქ. აიზენჰიუტენშტადტში (კლავირი, 1961). ბუკიას ეკუთვნის აგრეთვე ჰეროიკულ-დრამატული ოპერა „არსენა" (ლიბრეტო გ. გაჩეჩილაძისა და ს. ზაქარიაძისა, 1958), საბავშვო ოპერა-ზღაპარი „სამი მჭედელი" (1967), სიმფონია (სი-ბემოლ მაჟორი, 1947), სიმღერები, რომანსები და სხვა. დაჯილდოებულია ორი ორდენით.
დაკრძალულია მწერალთა და საზოგადო მოღვაწეთა დიდუბის პანთეონში.
ლიტერატურა
ზ. ბაბუნაშვილი, თ. ნოზაძე, „მამულიშვილთა სავანე“, გვ. 90, თბ., 1994
რესურსები ინტერნეტში
ეროვნული ფილმოგრაფია
ქართველი კომპოზიტორები
დაბადებული 17 მაისი
დაბადებული 1906
გარდაცვლილი 15 ნოემბერი
გარდაცვლილი 1976
დიდუბის პანთეონში დაკრძალულები
ქუთაისში დაბადებულები
თბილისის სახელმწიფო კონსერვატორიის კურსდამთავრებულები
ლორან კოსელნი

ლორან კოსელნი (დ. 10 სექტემბერი, 1985, ტიოლი, საფრანგეთი) — ფრანგი ფეხბურთელი, ლონდონის „არსენალისა“ და საფრანგეთის ეროვნული ნაკრების წევრი, ინგლისის ასოციაციის თასის სამგზის მფლობელი და ევრო 2016-ის ფინალისტი.
რესურსები ინტერნეტში
ლორან კოსელნი French league stats at LFP
ლორან კოსელნი — L'Équipe Football
ლორან კოსელნი — Arsenal.com
სქოლიო
ფრანგი ფეხბურთელები
დაბადებული 1985
პრემიერ ლიგის ფეხბურთელები
ლონდონის არსენალის ფეხბურთელები
გენგამის ფეხბურთელები
ლორიანის ფეხბურთელები
ტურის ფეხბურთელები
ლიგა 1-ის ფეხბურთელები
ლიგა 2-ის ფეხბურთელები
საფრანგეთის ნაკრების ფეხბურთელები
2012 წლის ევროპის საფეხბურთო ჩემპიონატის ფეხბურთელები
2014 წლის მსოფლიო საფეხბურთო ჩემპიონატის ფეხბურთელები
2016 წლის ევროპის საფეხბურთო ჩემპიონატის ფეხბურთელები
დაბადებული 10 სექტემბერი
ვოსორიტიდი

ვოსორიტიდი, გაყიდვაში გამოიყენება სახელი ვოქსზოგო — სამედიცინო პრეპარატი, რომელიც გამოიყენება აქონდროპლაზიის სამკურნალოდ.
ვოსორიტიდის გამოყენება ნებადართულია ევროპის კავშირში 2021 წლის აგვისტოდან, ხოლო ამერიკის შეერთებულ შტატებში — 2021 წლის ნოემბრიდან. აშშ-ის საკვების და წამლის მარეგულირებელმა სააგენტომ პრეპარატი მოწინავე სამკურნალო საშუალებად მიიჩნია.
სამედიცინო მოქმედება
ვოსორიტიდი იწვევს დეფექტური გენის მიერ წარმოქმნილი ცილის რაოდენობის შემცირებას, რის შედეგადაც ხრტილი უფრო ადვილად გარდაიქმნება ძვლად.
გვერდითი ეფექტები
პრეპარატის გვერდითი ეფექტი შეიძლება იყოს ინიექციის ადგილზე გვერდითი რეაქციები (შეშუპება, სიწითლე, ქავილი ან ტკივილი), პირღებინება და სისხლის დაბალი წნევა. როგორც აღნიშნავს ზაალ კოკაია, წამლის უსაფრთხოება და ეფექტიანობა შეფასდა ძალიან დეტალურად და სარწმუნოდ წარმოებულ მესამე ფაზის კლინიკურ კვლევაში. მისი გვერდითი ეფექტები მიღებულ დადებით შედეგებთან შედარებით მინიმალურია.
„დედების პროტესტი“
2023 წლის აპრილში აქონდროპლაზიის დიაგნოზის მქონე ბავშვების მშობლებმა საქართველოს მთავრობის კანცელარიასთან საპროტესტო აქციები გამართეს. საქართველოს პრემიერთან, ირაკლი ღარიბაშვილთან შეხვედრის მოთხოვნით მშობლებმა ორი ღამე მთავრობის კანცელარიასთან გაათენეს.
აქციებს ოთხი თვის განმავლობაში სხვადასხვა ადგილზე გაიმართა. მშობლები ითხოვენ, რომ სახელმწიფომ დააფინანსოს საქართველოში მედიკამენტ ვოსორიტიდის შემოტანა, რომელიც მათი შვილებისთვის ძალიან მნიშვნელოვანია.
ჯანდაცვის სამინისტროს წარმომადგენლები, მათ შორის მინისტრი ზურაბ აზარაშვილი და მინისტრის მოადგილეები აქონდროპლაზიის დიაგნოზის მქონე ბავშვების მშობლებს აპრილის განმავლობაში რამდენჯერმე შეხვდნენ, თუმცა უშედეგოდ.
სქოლიო
წამლები
მონტე-ლეონე

მონტე-ლეონე — ლეპონტის ალპების უმაღლესი მთა. მდებარეობს შვეიცარია-იტალიის საზღვარზე. აღმართულია ლეპონტის ალპების უკიდურეს დასავლეთ წერტილში, სიმპლონის უღელტეხილიდან რამდენიმე კილომეტრში. სიმაღლე 3553 მ.
რესურსები ინტერნეტში
Monte Leone on Summitpost
ალპები
შვეიცარიის მთები
იტალიის მთები
Tuntum

Tuntum is a municipality in the state of Maranhão in the Northeast region of Brazil.
See also
List of municipalities in Maranhão
References
Municipalities in Maranhão
გუფი (პერსონაჟი)

გუფი (პერსონაჟი)
გუფი (Goofy) — უოლტ დისნეის სტუდიების ანიმაციური ფილმებისა და სხვადასხვა გამომცემლობის კომიქსების პერსონაჟი. იგი არის მხიარული ანთროპომორფული ძაღლი, შექმნილი 1932 წელს Walt Disney Productions-ის მიერ. გარეგნობით არის მაღალი, ატარებს სასაცილო შარვალს, ფეხსაცმელს, თეთრ ხელთათმანებს და ქუდს, რომელიც დაჭმუჭნულ ფედორას ჰგავს. გუფი არის მიკი მაუსისა და დონალდ დაკის დიდი მეგობარი და დისნეის ერთ-ერთი ყველაზე პოპულარული პერსონაჟი. იგი არის მოუქნელი და სულელი, მაგრამ დრო და დრო - ინტუიციური და ჭკვიანი, თუმცა, კვლავაც ექსცენტრიული.
მოკლემენტრაჟიანი ანიმაციური ფილმები
1930-იანები
Goofy and Wilbur (1939)
1940-იანები
Goofy's Glider (1940)
Baggage Buster (1941)
The Art of Skiing (1941)
The Art of Self Defense (1941)
How to Play Baseball (1942)
The Olympic Champ (1942)
How to Swim (1942)
How to Fish (1942)
El Gaucho Goofy (1943, შეტანილია ფილმში სალამი, მეგობრებო, 1942)
Victory Vehicles (1943)
How to Be a Sailor (1944)
How to Play Golf (1944)
How to Play Football (1944)
Tiger Trouble (1945)
African Diary (1945)
Californy'er Bust (1945)
Hockey Homicide (1945)
A Knight for a Day (1946)
Double Dribble (1946)
Foul Hunting (1947)
They're Off (1948)
The Big Wash (1948)
Tennis Racquet (1949)
Goofy Gymnastics (1949)
1950-იანები
How to Ride a Horse (1950, შეტანილია ფილმში უხალისო დრაკონი, 1941)
Motor Mania (1950)
Hold That Pose (1950)
Lion Down (1951)
Home Made Home (1951)
Cold War (1951)
Tomorrow We Diet! (1951)
Get Rich Quick (1951)
Fathers Are People (1951)
No Smoking (1951)
Father's Lion (1952)
Hello, Aloha (1952)
Man's Best Friend (1952)
Two Gun Goofy (1952)
Teachers Are People (1952)
Two Weeks Vacation (1952)
How to Be a Detective (1952)
Father's Day Off (1953)
For Whom the Bulls Toil (1953)
Father's Week-End (1953)
How to Dance (1953)
How to Sleep (1953)
1960-იანები
Aquamania (1961)
Freewayphobia (1965)
Goofy's Freeway Troubles (1965)
2000-იანები-2010-იანები
How to Hook Up Your Home Theater (2007)
Checkin’ In With Goofy (2011, თეატრალური სტილის ვებ-ანიმაციური ფილმი)
რესურსები ინტერნეტში
გუფის ბიოგრაფია
სქოლიო
ანიმაციური ფილმების პერსონაჟები
კომიქსების პერსონაჟები
უოლტ დისნეის პერსონაჟები
მატინა

მატინა — მუნიციპალიტეტი ბრაზილიაში, ბაიას შტატში, ბრაზილიის ჩრდილოეთ-აღმოსავლეთი რეგიონში. მიეკუთვნება ბაიას შტატის სამხრეთ-ცენტრალურ მეზორეგიონს.
2010 წლის მონაცემებით, მოსახლეობა 11 134 ადამიანს შეადგენდა. ფართობი 773.386 კმ²-ია. მოსახლეობის სიმჭიდროვე 14.4 კმ²-ზე.
რესურსები ინტერნეტში
ბრაზილიის გეოგრაფიისა და სტატისტიკის ინსტიტუტი ,
მოსახლეობის აღწერის მონაცემები
ბაიას შტატის მუნიციპალიტეტები
ტაბაღუა

ტაბაღუა
საკუთარი სახელი ტაბაღუა შეიძლება აღნიშნავდეს ერთ-ერთ შემდეგ პიროვნებათაგანს:
ილია ტაბაღუა — ისტორიკოსი
პაატა ტაბაღუა — რეჟისორი, მსახიობი, სცენარისტი, მეზღვაური
ქართული გვარები
აზერბაიჯანი 2008 წლის ზაფხულის პარალიმპიურ თამაშებზე

აზერბაიჯანი 2008 წლის ზაფხულის პარალიმპიურ თამაშებზე
აზერბაიჯანმა იასპარეზა 2008 წლის ზაფხულის პარალიმპიურ თამაშებზე პეკინში, ჩინეთი. ქვეყნის დელეგაცია შედგებოდა თვრამეტი მოჭიდავესაგან ოთხ სახეობაში: ძიუდო, მძლეოსნობა, ფაუერლიფტინგი და სროლა.
თამაშების დაწყებამდე ქვეყნის პრეზიდენტმა ილჰამ ალიევმა გამოაცხადა ფულადი პრიზები აზერბაიჯანელებისთვის, რომლებმაც პარალიმპიური მედალი მოიპოვეს. ოქროს მედალოსანებმა 200000 მანათი მიიღეს, ვერცხლის მედალოსანებმა 100000, ხოლო ბრინჯაოს მედალოსანებმა 50000 მანათი. სპორტსმენების მწვრთნელებმაც მიიღეს ჯილდო: ოქროს, ვერცხლის და ბრინჯაოს მედლებისთვის 100 000, 50 000 და 25 000 მანათი.
მედალოსნები
იხილეთ აგრეთვე
აზერბაიჯანი 2008 წლის ზაფხულის ოლიმპიურ თამაშებზე
სქოლიო
სპორტი აზერბაიჯანში
აშშ-ის საპრეზიდენტო არჩევნები (2012)

აშშ-ის საპრეზიდენტო არჩევნები (2012)
2012 წლის აშშ-ის საპრეზიდენტო არჩევნები — რიგითი საპრეზიდენტო არჩევნები აშშ-ში, რომელიც გაიმართა 2012 წლის 6 ნოემბერს. რესპუბლიკური პარტიის კანდიდატი იყო მიტ რომნი, ხოლო დემოკრატიულ პარტიას წარმოადგენდა ბარაკ ობამა, მოქმედი პრეზიდენტი.
რესურსები ინტერნეტში
არჩევნების შედეგები cnn-ზე
რას შეცვლის საპრეზიდენტო არჩევნები? ჟურნალი „ტაბულა“
ამერიკელი ქალები და საპრეზიდენტო არჩევნები რადიო „თავისუფლება“
სქოლიო
აშშ-ის საპრეზიდენტო არჩევნები
2012 წლის არჩევნები
ბაჩო ოდიშარია

ბაჩო ოდიშარია (დ. 11 ოქტომბერი, 1991, თბილისი) — ქართველი კინოკრიტიკოსი, კულტურის პოლიტიკის მკვლევარი და ბლოგერი, ონლაინ-ჟურნალის, „Digital Culture“-ის მთავარი რედაქტორი.
ბაჩო ოდიშარია დაიბადა 1991 წლის 11 ოქტომბერს, ქალაქ თბილისში. სწავლობდა ილიას სახელმწიფო უნივერსიტეტის სოციოლოგიის ფაკულტეტზე. 2017 წლიდან საზოგადოებრივ მაუწყებელზე მიჰყავს გადაცემა „ილუზიონი“. იგი აგრეთვე არის ტელეკომპანია „POSTV“-ის ანალიტიკის განყოფილების ხელმძღვანელი.
რესურსები ინტერნეტში
ბაჩო ოდიშარია — „Espersona“
ბაჩო ოდიშარიას ბლოგები — „Digital Culture“
ბაჩო ოდიშარიას ბლოგები — „პირველი არხი“
სქოლიო
დაბადებული 11 ოქტომბერი
დაბადებული 1991
ქართველი კინოკრიტიკოსები
ქართველი ბლოგერები
ნემენჩინე

ნემენჩინე — ქალაქი ლიეტუვაში, ვილნიუსის მაზრაში, ნემენჩინეს სამამასახლისოს ადმინისტრაციული ცენტრი.
მდებარეობს ვილნიუსიდან ჩრდილოეთ-აღმოსავლეთით 23 კმ.-ზე, ვილნიუს - შვენჩიონისის გზატკეცილზე; სარკინიგზო ხაზის ვილნიუს - დაუგავპილსის სადგურ ბეზდონისიდან 6 კმ.-ში; მდინარე ვილიას (ნერისი) მარჯვენა სანაპიროზე, მდინარე ნემენჩის სათავესთან.
1986 წელს მოსახლეობა შეადგენდა 5,7 ათ. ადამიანს. მოგვიანებით კი შეადგინა - 5 885 ად. (2005 წლის მონაცემებით).
რესურსები ინტერნეტში
Virtual Tour of Nemenčinė
ლიეტუვის ქალაქები